FI Euroopan unionin virallinen lehti C 103/14

Maataloustuotteiden ja elintarvikkeiden rekisteröimisestä aidoiksi perinteisiksi tuotteiksi annetun neuvoston asetuksen (EY) N:o 509/2006 8 artiklan 2 kohdassa tarkoitettu rekisteröintihakemuksen julkaiseminen

2010/C 103/07

Tämä julkaiseminen antaa oikeuden vastustaa hakemusta asetuksen (EY) N:o 509/2006 9 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

AITOA PERINTEISTÄ TUOTETTA KOSKEVA REKISTERÖINTIHAKEMUS

NEUVOSTON ASETUS (EY) N:o 509/2006

”LIPTOVSKÁ SALÁMA”/”LIPTOVSKÝ SALÁM”

EY-N:o: SK-TSG-0007-0042-04.08.2006

1. Hakijaryhmittymän nimi ja osoite:

Nimi: Slovenský zväz spracovateľov mäsa Osoite: Kukučínova 22 831 03 Bratislava SLOVENSKO/SLOVAKIA P. +421 255565162 F. +421 255565162 Sähköposti: slovmaso@slovmaso.sk

Nimi: Český svaz zpracovatelů masa Osoite: Libušská 319 142 00 Praha 4 – Písnice ČESKÁ REPUBLIKA P. +420 244092404 F. +420 244092405 Sähköposti: reditel@cszm.cz

2. Jäsenvaltio tai kolmas maa:

Slovakian tasavalta

Tšekin tasavalta

3. Eritelmä:

3.1 Rekisteröitävä nimi (nimet):

”Liptovská saláma” (SK)

”Liptovský salám” (CS)

3.2 Nimi:

on itsessään erityinen  on maataloustuotteen tai elintarvikkeen erityisluonnetta ilmaiseva

Nimi ”Liptovská saláma”/”Liptovský salám” on itsessään erityinen, koska se liittyy tiettyyn salamityyppiin. Nimi on vakiintunut ja tunnettu Slovakian ja Tšekin alueella, ja sillä on pitkäaikainen perinne ja maine. Tuotteen valmistuksessa on pitkään noudatettu valtakunnallisia vaatimuksia (standardia).

3.3 Asetuksen (EY) N:o 509/2006 13 artiklan 2 kohdan mukainen nimen varaaminen:

Rekisteröintiin liittyy nimen varaaminen  Rekisteröintiin ei liity nimen varaamista

3.4 Tuotetyyppi:

Luokka 1.2. Lihavalmisteet (kuumennetut, suolatut, savustetut jne.)

3.5 Sen maataloustuotteen tai elintarvikkeen kuvaus, johon 3.1 kohdan mukaista nimeä sovelletaan:

”Liptovská saláma”/”Liptovský salám” -tuotteelle on tyypillistä leikkauspinnan tasalaatuinen ulkonäkö sekä käytettyjen mausteiden ja savustuksen mukaan määräytyvä pehmeän lihaisa maku ja aromi.

Fysikaaliset ominaisuudet

— muoto lieriömäinen, läpimitaltaan 8–9 cm ja pituudeltaan 35–50 cm; tuotetta valmistetaan myös pikkusalamina, jonka läpimitta on noin 5 cm ja pituus 15–20 cm,

— koskettaessa elastinen.

Kemialliset ominaisuudet

— rasvapitoisuus enintään 40 %,

— suolapitoisuus enintään 2,1 % ± 0,6 %,

— lihasproteiinin nettopitoisuus vähintään 8 painoprosenttia.

Aistinvaraiset ominaisuudet

— ulkonäkö ja väri: pinta on sileä tai hieman ryppyinen, kuoren väri vaalean– tai tummanruskea, kuoressa sallitaan kuivuneet mehupisarat ja savutahrat,

— leikkauspinnan väri ja ulkonäkö: vaalean lihanpunainen, pehmeät sidekudoshiukkaset sallittuja tasalaatuisessa massassa, näkyviä luonnollisten mausteiden hiukkasia,

— tuoksu ja maku: mieto käytettyjen mausteiden (muskottikukan, muskottipähkinän ja inkiväärin) ja savun tuoksu, maku sopivan suolainen ja mausteinen, puraistaessa murea,

— koostumus: elastinen, kompakti.

3.6 Sen maataloustuotteen tai elintarvikkeen valmistusmenetelmän kuvaus, johon 3.1 kohdan mukaista nimeä sovelletaan:

”Liptovská saláma”/”Liptovský salám” -tuotteen valmistukseen käytetään naudanlihaa, jonka rasvapitoisuus on enintään 10 % ja naudanlihaa, jonka rasvapitoisuus on enintään 30 %, sianlihaa, jonka rasvapitoisuus on enintään 10 %, sianlihan leikkuujätteitä, joiden rasvapitoisuus on enintään 50 %, sianihraa, juomavettä tai jäätä, nitriittisuolaseosta, luonnollisten mausteiden seosta (jauhettu mustapippuri, jauhettu muskottipähkinä, muskottikukka, jauhettu inkivääri), valkosipulia (hiutaleina, tiivisteenä tai jauheena tuoreen valkosipulin määrää vastaavana normitettuna määränä) ja savustuskelpoista selluloosakuorta. Lisäaineina käytetään polyfosfaatteja E450 ja E451 (3 g/kg P2O5:nä) sekä askorbiinihappoa E300 (0,5 g/kg).

100 kg:n erä valmista ”Liptovská saláma”/”Liptovský salám” -tuotetta valmistetaan seuraavista raaka-ainemääristä:

naudanliha, jonka rasvapitoisuus on enintään 10 % 19,1 kg naudanliha, jonka rasvapitoisuus on enintään 30 % 6,7 kg sianliha, jonka rasvapitoisuus on enintään 10 % 19,0 kg sianlihan leikkuujätteet, joiden rasvapitoisuus on enintään 50 % 23,3 kg sianihra 23,4 kg juomavesi tai jää 16,0 kg nitriittisuolaseos 2,0 kg jauhettu mustapippuri 0,19 kg jauhettu muskottipähkinä 0,02 kg muskottikukka 0,02 kg jauhettu inkivääri 0,02 kg valkosipuli (hiutaleet, tiiviste tai jauhe) 0,06 kg polyfosfaatit (E450 ja E451) 0,30 kg askorbiinihappo (E300) 0,05 kg savustuskelpoinen selluloosakuori

Valmistusmenetelmä

Kaikista raaka-aineista, lisäaineista, mausteista, valkosipulista ja apuaineista valmistetaan hienojakoinen tasalaatuinen massa. Massa sullotaan läpimitaltaan 8–9 cm:n ja pituudeltaan 35–50 cm:n kokoisiin kuoriin. Tuotteet ripustetaan telineille, jotka viedään savustamoon, jossa tuotteet kuivuvat ja savustuvat lämpimässä savussa ja saavat tyypillisen värinsä ja arominsa. Savustettuja tuotteita kuumakäsitellään sen jälkeen 75–78 °C:ssa, kunnes lämpövaikutus vastaa vähintään 10 minuutin ajan 70 °C:n lämpötilaa tuotteen keskikohdassa. Kuumakäsittelyn jälkeen tuotteet pirskotetaan kylmällä vedellä ja niiden annetaan jäähtyä. ”Liptovská saláma”/”Liptovský salám” saatetaan markkinoille tekokuoressa, tyhjiöpakkauksissa tai suojakaasuun pakattuina. Leikkeleenä se saatetaan markkinoille tyhjiörasioissa tai suojakaasuun pakattuina eripainoisissa pakkauksissa.

3.7 Maataloustuotteen tai elintarvikkeen erityisluonne:

”Liptovská saláma”/”Liptovský salám” poikkeaa muista vastaavista tuotteista, koska siihen käytetään tuoretta sianihraa, joka yhdessä muiden raaka-aineiden kanssa tukee lihaisaa makua. Poikkeavana piirteenä on myös tuotteen ominaisaromi, joka on peräisin muskottikukasta, muskottipähkinästä, inkivääristä ja kevyestä savustuksesta. Tuotteelle on tyypillisistä myös leikkauspinnan tasalaatuinen ulkonäkö, elastinen koostumus, hyvä leikattavuus sekä kompaktius leikattaessa.

3.8 Maataloustuotteen tai elintarvikkeen perinteinen luonne:

Dubnica nad Váhomin lihanjalostuslaitos halusi vuonna 1956 kehittää tuotteen, joka poikkeaisi tuohon aikaan valmistetuista koostumukseltaan hienojakoisista kuumakäsitellyistä lihavalmisteista. Se korvasi osan sianihrasta sianlihalla, ja massasta tehtiin tasalaatuisempi eikä mosaiikkimainen. Tuotteessa ei käytetty paprikaa, minkä vuoksi sitä alettiin kutsua ”liptovilaiseksi”, koska Liptovin alueella ei ollut tapana käyttää paprikaa lihavalmisteissa. Tuotteesta tuli hyvin suosittu. (Suullinen tieto, Dubnican lihanjalostuslaitoksessa tuohon aikaan työskennellyt ammattilainen Novotka.)

Kehitysyksikkö loi ”Liptovská saláma”/”Liptovský salám” -tuotteelle vakiintuneen reseptin 1970-luvun alussa, ja tuotteen menestys jatkui. Sitä alettiin vähitellen valmistaa useissa lihanjalostusyrityksissä. Vuonna 1978 hyväksyttiin standardi ON 57 6913 (lähde: standardi ON 57 6913, 1978), jota päivitettiin ja tarkistettiin säännöllisesti (lisäys 13 päivänä elokuuta 1982). Uusimpiin uudistettuihin yhteisiin standardeihin kuuluu teknis-kaupallinen standardi THN tuotenumerolle 764421 64 (laadittu 1 päivänä syyskuuta 1988). Kyseisen standardin johdannossa todetaan sen vastaavan standardia ON 57 6913. Trnavassa toimissa Západoslovenský mäsový priemysel -yhtiö (Länsi-Slovakian lihateollisuus) alkoi vuonna 1978 valmistaa ”Liptovská saláma”/”Liptovský salám” -tuotetta yhteistyössä lihanjalostusalan pääosaston (Generálné riaditeľstvo mäsového priemyslu) kehitysyksikön kanssa. ”Liptovská saláma”/”Liptovský salám” -tuotetta valmistettiin vuoteen 1990 saakka perinteisen reseptin mukaisesti käyttämättä paprikaa. Sianihran laajamittaisempi käsittely mahdollisti sen, että ”Liptovská saláma”/”Liptovský salám” -tuotetta voitiin valmistaa Trnavassa noin 600 kg päivässä. Se oli kuluttajien keskuudessa hyvin suosittu tyypillisen makunsa takia. (Suullinen tieto, Beňadik, 2003)

”Liptovská saláma”/”Liptovský salám” -tuotteen valmistustavan säilymisestä todistaa Zvolenissa toimivan Stredoslovenský mäsový priemysl -yhtiön (Keski-Slovakian lihateollisuus) tuotevalikoiman mainosmateriaali vuosijulkaisussa Čítanie o správnej výžive ’81 (Slovenská spoločnosť pre správnu výživu, Bratislava, 1980). ”Liptovská saláma”/”Liptovský salám” on yksi tässä mainosmateriaalissa mainituista tuotteista.

3.9 Erityisluonnetta koskevat vähimmäisvaatimukset ja tarkastusmenettelyt:

Valvonta kattaa seuraavat:

— raaka-aineiden ja mausteiden suhteiden noudattaminen; Valmistusprosessin yhteydessä tarkastetaan silmämääräisesti tuoreen sianihran lisääminen viimeisenä raaka-aineena. Mausteiden (muskottikukan, muskottipähkinän ja inkiväärin) määrät tarkastetaan niiden lisäämisen yhteydessä vertaamalla määriä reseptiin.

— valmistusprosessin noudattaminen hienojakoisen tasalaatuisen ja rakeettoman massan valmistamisen sekä savustamisen yhteydessä;

— Sullottaessa massa kuoriin tarkastetaan sen tasalaatuisuus silmämääräisesti. Savutuksen taso tarkastetaan mittaamalla savun lämpötila, joka saa enintään 69 °C, ja savustusaika, jonka on oltava 10–15 minuuttia.

— lopputuotteen fysikaaliset ominaisuudet: tuotteen lieriömäinen muoto ja elastisuus;

— lopputuotteen kemialliset ominaisuudet: rasvapitoisuus, suolapitoisuus ja lihasproteiinin nettopitoisuus; Arvojen on vastattava eritelmän kohdassa 3.5 mainittuja arvoja.

— valmiin tuotteen aistinvaraiset ominaisuudet (ulkonäkö ja väri, leikkauspinnan ulkonäkö ja väri, koostumus sekä maku ja tuoksu); tarkastus suoritetaan silmämääräisesti ja aistinvaraisesti valmistusprosessin päätyttyä eritelmän kohdassa 3.5 määriteltyjen ominaisuuksien noudattamisen tarkastamiseksi.

Tuote-eritelmän noudattamisen tarkastamisesta vastaava viranomainen tai elin tekee tarkastukset vuosittain.

4. Tuote-eritelmän noudattamisen tarkastamisesta vastaavat viranomaiset tai elimet:

4.1 Nimi ja osoite:

Tuote-eritelmän noudattamisen tarkastamisesta Slovakiassa vastaavat viranomaiset tai elimet:

Nimi: BEL/NOVAMANN International, s r.o. Osoite: Továrenská 14 815 71 Bratislava PO Box 11 820 04 Bratislava 24 SLOVENSKO/SLOVAKIA P. +421 250213376 Sähköposti: tomas.ducho@ba.bel.sk

 Julkinen Yksityinen

Nimi: Štátna veterinárna a potravinová správa SR Osoite: Botanická 17 842 13 Bratislava SLOVENSKO/SLOVAKIA P. +421 260257427 Sähköposti: buchlerova@svssr.sk

Julkinen  Yksityinen

Tuote-eritelmän noudattamisen tarkastamisesta Tšekissä vastaavat viranomaiset tai elimet:

Nimi: Státní zemědělská a potravinářská inspekce Osoite: Květná 15 603 00 Brno ČESKÁ REPUBLIKA P. +420 543540111 Sähköposti: sekret.oklc@szpi.gov.cz

Julkinen  Yksityinen

Nimi: Státní veterinární správa ČR Osoite: Slezská 7 120 00 Praha 2 ČESKÁ REPUBLIKA P. +420 227010137 Sähköposti: hygi@svscr.cz

Julkinen  Yksityinen

4.2 Viranomaisen tai elimen erityistehtävät:

Tuote-eritelmän noudattamisen tarkastamisesta Slovakiassa ja Tšekissä vastaava viranomainen tai elin. Mainitut valvontaviranomaiset vastaavat kaikilta osin eritelmän noudattamisen tarkastamisesta.